Saudiya Arabistonida koronavirusni yuqtirib olganlar 15 taga ko`paydi

Dushanba kuni Saudiya Arabistonida koronavirusni yuqtirib olgan 15 ta odam aniqlandi.  Bu haqda tarjumon.uz xabar bermoqda. Umumiy kasallanganlarning soni esa 133 taga etdi.Hozirgacha oltita odam virusdan tuzalgan, qolgan bemorlar esa izolyasiyada saqlanmoqda.
Yangi kasallanganlar orasida Sharqiy viloyatdagi ikki nafar ayol bor bo`lib, ularning biri saudiyalik, ikkinchisi ispaniyalikdir. Ular Qatif va Dahrondagi tibbiyot muassasalarida karantinda turishibdi.
COVID-19 aniqlangan ikki marokashlik erkak ayni paytda Saudiya Arabistoni poytaxti Riyoddagi tibbiy muassasada izolyasiyaga olingan.
Jidda shahrida Britaniya, Fransiya, Shvesariya, Iordaniya va Afg`onistonning bir nafardan fuqarolarida ham virus aniqlangan. Ularning hammasi Jiddadagi tibbiyot muassasalarida karantinda.
Shuningdek, Makkada Turkiya va Misrdan kelgan ikki kishi ham koronavirusni yuqtirib olgani ma`lum bo`ldi.
Yakshanba kuni Qirollik hukumat ishini vaqtincha to`xtatib qo`ydi va jamoat ishchilariga 16 kun uyda qolishni buyurdi. Savdo markazlari va restoranlar, shuningdek, do`konlar, qahvaxonalar hamda bog`lar yopilgan.